ming030890/wiki-yue-high-quality huggingface dataset:
玻茲曼分佈

玻茲曼分佈（Boltzmann distribution / Gibbs distribution）係一個統計力學嘅概率分佈。玻茲曼分佈係一個系統喺某個狀態嘅機會率，而佢會隨嗰個系統嘅溫度改善。玻茲曼分佈可以寫成： 。 係系統喺  狀態嘅機率， 代表正比， 係自然底數，係  狀態嘅能量，而  同  係波茲曼常數同呢個系統嘅溫度。
玻茲曼分佈係以波茲曼嘅名嚟命名嘅，佢喺 1868 年喺研究氣體熱平衡嘅統計力學時第一次提出嚟。波茲曼嘅統計學工作係喺佢嘅論文《關於熱力學第二基本定理同熱平衡條件嘅概率計算之間嘅關係》度有所體現。之後，約西亞·威拉德·吉布斯喺 1902 年以現代通用形式廣泛研究咗呢個分佈。
唔好將玻茲曼分佈同麥士維-波茲曼分佈或者麥士維-波茲曼統計搞亂。波茲曼分布定律係以能量作為系統嘅某個狀態嘅機率分佈嚟表示，而 麥士維-波茲曼分佈則係表示理想氣體粒子速度或者能量嘅機率分佈。不過，一維氣體嘅能量分佈的確係遵循波茲曼分佈。

分佈
玻茲曼分佈可以寫成：
係系統喺  狀態嘅機率， 代表正比， 係自然底數，係  狀態嘅能量，而  同  係波茲曼常數同呢個系統嘅溫度。係配分函數（Canonical Partition Function）。
佢令到所有狀態嘅機率  加埋會變咗做 1。

例子
一個雙態系統有兩個狀態，基態（Ground State）同埋激發態（Excited State）。如果佢地嘅能量分別係  同  嘅話，咁依個雙態系統喺基態同激發態嘅機率就係  同 。如果  同  都係正數嘅話，咁基態出現嘅機率就會大過激發態。
珀悅

珀悅 (Lohas Park) 喺澳門嘅一個私人屋苑，響澳門路環島聖方濟各堂區蝴蝶谷大馬路。

背景
根據土地工務局提供嘅樓花數據，呢個項目佔地面積2260平方米，提供217個住宅單位，199個車位，同10個鋪位。
玻璃轉化

玻璃轉化（glass transition）係指一隻材料由一種硬淨得嚟脆嘅固體狀態受到加熱變成滐嘅狀態。
珀斯

珀斯（英文：Perth）係澳洲西澳洲嘅首府。成個大珀斯地區喺2022年嘅估計居住人口超過222萬人，係澳洲第四大城市。由於地處澳洲大陸西岸地中海氣候地區、溫和嘅氣候同埋天鵝河畔別緻嘅河岸景色，令到珀斯成為非常受歡迎嘅觀光旅遊目的地。
珀斯嘅夏天大約會有成攝氏40度，而冬天嘅上、下晝溫差相當大，有時上晝可以有攝氏20度左右，夜晚就跌到得返3-5度。
珠海國家高新技術產業開發區

珠海國家高新技術產業開發區係中國廣東珠海一區，人口11萬。
珠江電影集團

2008年6月28號，珠江電影製片有限公司同廣東省電影發行公司合併成珠江電影集團，變成中國六大電影集團之一。
珠江頻道

，簡稱珠江頻道，係廣東廣播電視台屬下嘅免費綜合頻道，主要播新聞、劇集、綜藝、資訊、健康、生活等節目，語言播出方面，除咗部分廣告同凌晨少部分節目屬普通話之外，其它時段都以粵語形式播出。呢個頻道喺廣東地區，唔理佢有冇裝機頂盒或插唔插有線電視都可以收到嘅電視頻道之一。
頻道主要喺18:00～19:00播新聞，每個禮拜六日19:00～20:00播《外來媳婦本地郎》，週一到五21:00～22:00或週六日21:00～21:30時段播出《今日關注》；其他黃金時段主要播出劇集（禮拜一到五）同綜藝節目（禮拜六、日）為主。凡出現重大新聞或事件直播時，頻道亦會抽嗮跟住安排落嚟嘅直播新聞同劇集、綜藝節目。
頻道喺每個月頭個禮拜五凌晨冇節目，測色板界面有管弦樂播出。

史
中國大陸改革開放後無耐，廣東珠三角地區成日用魚骨天線接收香港嘅本港台、翡翠台而形成慣性收視，加上廣東本土嘅電視台廣告收入低下，廣州本土凈得1間電視台兼播出時間非常短，當地政府為咗解決呢個收視情況而喺1983年9月30號新成立咗個廣東二台而正式開播。
頻道初期嗌廣東電視二台，嗰時每日凈得10:30～22:30先至有節目，期間播出語言以粵閩客普四個語言交替為主。1988年2月14號改名嗌廣東電視珠江台兼改成粵語形式播出，播出時間亦改成每日07:00～01:00先至有節目，原有嘅閩客普三種話搬嗮去嶺南台（今日嘅廣東衛視）播出。2001年取消有線電視時改嗌廣東電視台珠江頻道。2007年又將播出時間延長到凈得每個月收台檢修一次。
珠海

珠海（粵拼：zyu1 hoi2；客家話：Chû-hói）係中國一城，喺廣東珠三角，行政上為地級市，叫珠海市，份屬經濟特區，珠海經濟特區。舊時係縣，叫珠海縣。佢喺零丁洋以西，南面兼管九洲洋各島。海面離香港卅六海里，地接澳門。珠海市包括香洲區、金灣區、斗門區同橫琴新區。珠海市面積有1,687平方千米，常住人口有249.41萬人（2023年12月統計）。

名
珠海因珠江而名，因爲佢喺珠江口外洋，外洋有零丁洋同九洲洋。珠海個名，廿一世紀後期先有。之前文獻珠海，係指省城南水域。

史
珠海之地，原本都係大清大明嘅香山縣，卽中華民國嘅中山縣。一九五零年，中華人民共和國得中山。一九五三年五月，劃中山南部及各島出來，開珠海縣。一九七九年改爲珠海市，一九八零年成立珠海經濟特區。之後又併埋由中山分出來嘅斗門縣，之後降佢爲斗門區。

公路
105國道、京港澳高速公路、西部沿海高速公路及江珠高速公路；珠海大道通去珠海港同珠海機場；蓮花大橋接連澳門同珠海橫琴島。

巴士
内文：珠海巴士線一覽
珠海嘅巴士由珠海公交巴士公司經營，分市區線、西區線，大部分路線係冇人賣飛。由2018年11月開始，多數巴士線每程收一蚊。

的士
珠海的士起步價10蚊，晚上11點後起步價為13蚊，3公里後每公里2.6蚊。
一架珠海捷達出租車

渡輪
珠海有香洲港、九洲港兩座客輪碼頭，其中香洲港係前往萬山群島各海島旅遊客輪嘅出發港。九洲港嘅航線比較密，日日有渡輪往返香港同深圳蛇口港。灣仔口岸亦有渡輪往返澳門內港客運碼頭，澳門環島遊喺灣仔旅遊碼頭出發。

機場
珠海機場係環珠三角地區五個重點機場（香港國際機場、廣州白雲國際機場、深圳寶安國際機場、澳門國際機場、珠海金灣機場）之一。珠海機場位處珠海西區三灶西南端，設有一條長4000米、寬60米跑道。設計達國際一級民用機場標準；另外係九洲港附近有一個直昇機場。
珠海國際賽車場

珠海國際賽車場喺中國珠海經濟特區金鼎鎮，喺1996年起好，係中國第一座符合國際汽車聯盟一級方程式標準嘅國際級賽車場。
珠海國際賽車場喺1996年第一次主辦國際賽——BPR環球GT錦標賽。1997年繼續主辦。

賽道佈局
賽道佈局
賽道長4.3公里，總共有14個彎位，其中8個係右彎，5個係左彎。最長嘅直線賽道長900米。
賽道嘅最快完成時間由Christophe Bouchut揸住Cirtek Motorsport嘅ston Martin DBR9喺2005年10月22號造嘅，時間為1分30.661秒，平均速度為170.74km/h。

國際性賽事
1997年，珠海國際賽車場搞新有嘅FIA GT錦標賽。1999年第二次搞呢個錦標賽。
2004年FIA GT錦標賽兩架瑪莎拉蒂領先賽事。
2004年，賽道被全面翻新同埋再次做FIA GT錦標賽一個分站。10月頭喺上海搞嘅一級方程式比賽同埋11月中搞嘅澳門格蘭披治大賽。2005年10月23日，FIA GT錦標賽再次喺珠海賽車場舉行。
2007年3月21號，FIA GT錦標賽又再一次喺珠海賽車場搞。比賽冠軍由林寶堅尼攞，亦都係林寶堅尼第一次喺FIA GT錦標賽度贏。
2007年8月20號，A1GP宣佈珠海國際賽車場將會係2007/08 A1GP第五個分站比賽，喺12月16號搞。
2010年勒芒洲際大獎賽—珠海1000公里起步。
2010年11月7號，勒芒洲際大獎賽—珠海1000公里第一次喺中國珠海舉行，最後由標緻車隊奪得冠軍。
2011年4月1日，珠海國際賽車場管理層同勒芒組委會達成共識，2011勒芒洲際大獎賽嘅收官戰將會喺2011年11月13日再次"情定"珠海。

亞洲賽車節
亞洲賽車節（AFOS）自從1997年成立以嚟成日都喺珠海國際賽場舉行。喺2006年10月20至22號喺嗰度舉行嗰陣，根據記錄曾經有33,000人去嗰度睇比賽；Asian Formula Three Championship 每年都要喺珠海國際賽場搞，另外FIM Asia Road Racing Championship 每年12月都喺ZIC搞。

接駁交通
市內公共汽車：
國際賽車場站：3、3A、10、10A、66、68、69
的士
廣珠城際軌道交通
唐家灣站毗連珠海國際賽車場嘅西看台，行去就得。
白虎

白虎係四象一，形象係隻白色嘅老虎，代表西同秋季。
白蛇傳

《白蛇傳》，又叫《許仙與白娘子》，係中國一個民間神話傳說。故仔大概係講一條蛇乸修煉成人形同凡人戀愛嘅經歷。
白蝕

白蝕（粵拼：baak6 sik6），廣東地區嗌白癜風（baak6 din1 fung1），係種皮膚病，病人皮膚會有一笪笪白斑。呢隻病症成因未明，但唔會傳染。
白蝴蝶花

白蝴蝶花（粵拼：baak6 wu4 dip2*6 faa1；學名：Hedychium coronarium），又嗌白薑花（baak6 goeng1 faa1）或蝴蝶花薑（wu4 dip2*6 faa1 goeng1），係天南星科白蝴蝶花屬嘅一種長年生淡水草本植物，原產印度嘅喜馬拉雅山脈。

樣
植株高1～2m。花白，似蝴蝶。

適應環境
植株鍾意喺暖而濕嘅環境生（夏冬兩季最明顯），亦啱喺微酸性肥地或沙地泥生。

用途
植株可以用嚟做觀葉類植物，亦可以用嚟做室內嘅盆栽同庭院樹。根同梗可以做藥。
白蘭軒道

白蘭軒道（Blenheim Avenue），係香港九龍尖沙嘴一條街，北面連住麼地道、河內道、赫德道交界，南面係掘頭路。個名嚟自英國軍艦白蘭軒號（HMS Blenheim）。
白蘿蔔

白蘿蔔係東亞常見嘅蘿蔔品種，根部粗大白色。
白蘿蔔係蘿蔔糕嘅主要材料。
白蘿蔔喺福建會叫「菜頭」；喺日本會叫「大根」。
病原體

病原體係指各種可以引起傳染病嘅物質，常見類型包括病毒、細菌、真菌、寄生蟲等等。
病毒

病毒（英文：Virus）係一種可以繁殖嘅物質結構，細到光學顯微鏡都睇唔清楚。佢哋外有蛋白質殼做保護，內有核酸排成遺傳基因，用以繁殖。之但係佢一定要靠感染入侵宿主細胞，先之可以繁殖。科學家一般都唔歸佢入生物，因為佢缺乏一啲生物基本要素，佢無細胞結構，亦無新陳代謝，離開宿主細胞同死物無分別。

概論
睇埋：自我複製同繁殖
流行性感冒、愛滋病、伊波拉出血熱、沙士同 COVID-19 等都係病毒。病毒嘅構造簡單得好交關：只係一細塊由蛋白質外殼包住嘅遺傳物質。有啲教科書描述病毒係種要靠宿主細胞嘅寄生「微生物」，但實際上佢哋係介乎死物與生物之間，「半生勾勾」嘅嘢。因為佢冇能力齋靠自己做自我複製，生命週期內每個階段都完全依賴宿主，借助宿主細胞來繁殖，順帶對之造成傷害。
大多數病毒並非純粹係病原體，地球上大約有 1031 種病毒，已知淨係得大約 1,000 種病毒會搞到人類病。因為搞到寄主病對病毒嚟講都冇著數－如果宿主喺接觸第啲潛在宿主之前就死咗，病毒就可能冇得及時複製同傳播。
病毒喺自然環境當中無處不在，好多時都同宿主互利共生：絕大多數嘅病毒都唔會引起疾病，有啲仲可能會對宿主有益；佢哋存在喺地球上每隻生命體裏面－動物、植物、細菌，好多時寄主都唔知佢哋存在，有唔少病毒有份調節腸道微生物嘅生態，以至超級細菌；佢哋遍佈喺土壤、海洋、空氣，甚至太空。如果當佢哋係生物嘅話，佢哋可以話係地球上最成功嘅生物之一。

係咪生命
睇埋：生命
就算到咗廿一世紀初，「生命」呢個詞要點定義依然係一條有相當爭議嘅問題：傳統嚟講，生物學家會用 7 個特質去判斷一樣嘢係咪生物－組織、穩態、新陳代謝、生長、反應、繁殖同埋適應。
傳統定義其中一個最大嘅問題係唔能夠清楚噉將病毒分類：病毒同細菌、植物以及動物等明顯係生物嘅嘢一樣，有遺傳基因，所以可以透過物競天擇嘅方式進化；病毒曉自我複製，但佢哋淨係當身處喺一個生勾勾嘅寄主細胞入面嗰陣先至會識得噉做，而且佢哋又唔會做新陳代謝；換句話講，病毒有一啲生命應有嘅特徵，但又唔係有齊嗮呢啲特徵。因為呢個緣故，有好多生物學家都認為病毒只能夠算係「曉自我複製嘅嘢」，而唔係生物，亦都有廿世紀尾嘅生物學家將病毒形容做「處於生命邊緣嘅生物」（organisms at the edge of life）。
雖然病毒唔完全係生物，生物學家依然好有興趣研究佢哋：噉係因為病毒能夠喺寄主細胞體內自我複製，而研究呢個過程得出嘅數據可能會撐「能夠砌自己出嚟嘅有機分子係生命其中一個可能嘅源頭」（睇埋無生源論）呢個假說。
病毒視頻

病毒視頻係指借助互聯網嘅力量以接近病毒一樣嘅速度快速流傳嘅視頻。「病毒」一詞喺爾道係形容佢傳播速度有幾快，並無貶義。病毒營銷（英文：virus marketing）經常會將病毒視頻作為其中一種手段，但病毒視頻同時亦包括無營銷目的嘅一啲供網民自娛自樂嘅原創視頻。

傳播手段
各種即時通訊工具（英文：instant messaging）（IM）同社交網絡（SNS）以及流量較大嘅視頻共享網站，都係病毒視頻傳播嘅主要手段。喺互聯網之外，現實生活裡面嘅人際關係網亦能使病毒視頻迅速傳播。
呢篇病毒視頻係關於互聯網嘅楔位文章，重未寫完嘅。麻煩你幫手充實佢。
病人

病人，又叫患者，係指因為病或者受傷而需要用到醫療服務嘅人。佢哋需要去診所或者醫院，由醫生同護士幫手去診症同醫病。
病假

病假係一種請假，因病唔能夠返工或者返學，睇醫生同休息嘅假。視乎各地法例，有啲地方會要求僱主畀有薪病假，唔會扣人工或者年假。有啲需要有醫生紙證明，先至計病假。
病床

病床係指醫院或者醫療場所入面畀病人睏低嘅床，可以調較高度同有其他特殊功能，配合病人舒適同方便醫護人員工作。
病梅館記

《病梅館記》，唐字短文名篇。舊時清龔自珍寫，全文言文，唔少地方拎來做課文。文講及當時華東地方，文人畫家爲滿足一己之好，往往整傷梅枝。龔自珍稱做病梅，因不忍而買田治理，任其生長。
當時人賞梅，文中記下當時所好：「梅以曲為美，直則無姿；以欹為美，正則無景；梅以疏為美，密則無態。」枝要曲，要斜，要疏。
病毒性疾病

病毒性疾病（viral disease）係指由病毒引起嘅病。
病毒學

病毒學（粵拼：beng6 duk6 hok6，英文：Virology）係一門研究病毒嘅學科，病毒學嘅一個主要分支係病毒分類。病毒可以根據佢感染嘅宿主細胞嚟分類：動物病毒，植物病毒，真菌病毒同埋噬菌體。另一種分類係用衣殼嘅幾何形狀（通常係螺旋或者二十面體）或者病毒嘅結構（例如有冇脂質包膜）。病毒嘅嘥士範圍由大約30 nm到大約450 nm，所以大多數光學顯微鏡都睇唔到佢哋。
現代貨箱碼頭

現代貨箱碼頭（英文：Modern Terminals）係香港第二大嘅貨櫃碼頭營運公司，排香港國際貨櫃碼頭後面，1969年開張，而家營運緊葵青貨櫃碼頭1、2、5同9（南）號碼頭。
現代物理學

現代物理學（粵拼：jin6 doi6 mat6 lei5 hok6；英文：modern physics）廣義上係指廿世紀開始嘅一套物理學理論，包含量子力學、狹義相對論、同廣義相對論等嘅理論框架。
現代芭蕾舞

現代芭蕾舞（粵拼：jin6 doi6 baa1 leoi4 mou5；英文：modern ballet），又有叫當代芭蕾舞（contemporary ballet），係廿世紀中起源嘅一種舞蹈，結合咗古典嘅芭蕾舞同現代舞嘅元素喺入面。現代芭蕾舞會運用古典芭蕾舞嗰柞技巧，但相對於幾乎純粹用古典芭蕾舞技巧嘅古典芭蕾舞嚟講，現代芭蕾舞會加入好多現代舞或者默劇等第啲表演藝術嘅元素喺入面，形成一種唔似得古典芭蕾舞噉規範化嘅舞種，而且因為現代芭蕾舞表演當中傳統芭蕾舞技巧嘅重要性低咗，所以好多藝術評論家都認為，嚴格嚟講現代芭蕾舞經已唔可以算係芭蕾舞嘅一種。
現代芭蕾舞有好多反叛性嘅特徵（呢點似現代舞）：現代芭蕾舞好多時唔著鞋跳（古典芭蕾舞實會著軟鞋跳）、通常冇乜故仔可言（古典芭蕾舞劇實會有故仔）、有陣時仲會跟一啲有人聲嘅音樂嚟跳（古典芭蕾舞會用純音樂，舞蹈員唔會出聲，所以係冇人聲嘅演藝）。因為上述嘅特徵，現代芭蕾舞俾一啲評論家覺得佢衹不過係一種會用到古典芭蕾舞技巧嘅現代舞，多過係一門芭蕾舞。廿一世紀仲有啲舞蹈種類會將古典芭蕾舞技巧結合落去非西方嘅舞蹈嗰度整新舞種。
多得現代芭蕾舞，「ballet」呢個字喺西方世界嘅定義經已變到有些少含糊：「ballet」呢個詞開始變成俾人攞嚟形容「任何會局部運用古典芭蕾舞技巧嘅舞蹈」－跟手自然亦有咗「古典芭蕾舞」呢個詞，用嚟指返完全建基於傳統芭蕾舞技巧嗰種舞蹈。而喺廿一世紀，一個受芭蕾舞訓練嘅舞蹈員好多時都會俾人要求佢識跳傳統嘅古典芭蕾舞得嚟，又要識埋新古典或者現代芭蕾舞。
現代貨幣理論

現代貨幣理論（英文：modern monetary theory）係現代經濟學當中一個有關錢嘅理論。呢個理論主張，貨幣供應嘅上落係經濟活動嘅主要帶動因素，所以有權主宰貨幣相關政策嘅中央銀行（central bank）能夠做經濟上嘅調控－佢哋可以合法噉（例如）通過印銀紙同控制利率等嘅手段嚟刺激一個經濟體嘅經濟增長，而且喺經濟衰退嗰時，央行仲可以用同樣嘅方法幫手刺激經濟。

基礎
内文：錢同貨幣供應
現代貨幣理論建基於以下呢條式：
；當中
係貨幣供應，
係速度（velocity；定義為「每年經濟體內使錢率」），
係貨品服務嘅價格，
係貨品服務總量。
假設  係恆定嘅，央行可以透過調節  嚟左右  同  。
現代語言

現代語言（Modern language）係指而家重有人類社群用喺生活入邊交流嘅語言族群。喺德文入邊對應嘅詞係Lebende Sprache，意思係重「存在，活緊」嘅語言，相對於已經快要滅絕，或者無人用喺日常交流嘅語言（toten Sprachen）。
現代雕塑

現代雕塑（英文：modern sculpture）係廿世紀初起源嘅雕塑藝術風格。
現代雕塑其中一個重要特徵係唔具有表示性（representativeness）：喺廿世紀打前嘅西方藝術界，啲人認為雕塑定義上係應該要有表示性嘅，意思即係話覺得雕塑一定要係模仿緊某啲現實世界嘅事物，例如人物、動物、植物或者係死物；不過由廿世紀初開始嘅現代雕塑就出咗好多高度抽象化嘅作品。
現代舞

現代舞（modern dance）係一個大嘅分類，包含咗多種由 19 世紀尾至廿世紀初誕生嘅西方舞蹈。
一般認為，現代舞係對歐美傳統嘅古典芭蕾舞（classical ballet）嘅一種反叛：喺 19 世紀尾，舞蹈藝術家有好多都覺得芭蕾舞太過形式化（芭蕾舞有好多特定嘅舞步，要求舞蹈員跟到足），想要將西方嘅舞蹈藝術變得自由啲，是佢哋開始對芭蕾舞嘅傳統作出反叛，例如係拒絕著芭蕾舞傳統會著住嘅鞋，改為唔著鞋跳舞等等。
現代英文

現代英文係自從17世紀尾以嚟嘅英文，係中古英文同近代英文嘅後代。

歷史
由文藝復興到17世紀期間嘅英文通常叫做近代英文 (英文：Early Modern English)，而一般認為現代英文係由17世紀尾到依家嘅英文，即係大概喺英格蘭內戰之後開始嘅時間。
經過喺大英帝國成立殖民地，英國將現代英文傳到去世界唔同地方，包括東非、印度半島、同澳洲等等。
現代英文有好多唔同嘅口音，包括英式英文、美式英文、同馬式英文等等。

地位
根據民族語嘅網站，講現代英文嘅人口有超過10億人。除咗喺英國本土以外，現代英文已經喺美國、加拿大、愛爾蘭、澳洲、同埋新西蘭成為咗事實上嘅本土語言，而喺印度、巴基斯坦、菲律賓、同東非等等嘅地方就係主要嘅第二語言。因為英文比其他任何語言都多人識，所以已經成為咗世界上嘅主要通用語。
牛津道

牛津道（英文：Oxford Road），係香港九龍九龍仔嘅一條馬路，由禧福道開始，去到蘭開夏道。街名係嚟自英國牛津。
牛津郡

牛津郡（Oxfordshire），地處英格蘭東南一隅。郡府為同名大埠牛津（Oxford）。
郡內有學府牛津大學，與及有邱吉爾莊園之稱嘅賓漢宮（Blenheim Palace）。
牛潭山

牛潭山（Ngau Tam Shan）係香港嘅山，海拔高337米，喺元朗區。
牛湖墩

牛湖墩（Ngau Wu Tun），係香港嘅山，海拔高263米，喺大埔區，附近範圍劃咗入西貢東郊野公園。
牛津街

牛津街（英文：Oxford Street）係英國倫敦嘅商業街道，由東向西走，一共有3公里。 喺12世紀至18世紀，牛津街係死刑犯行刑之地，絞刑架就喺西端街頭大理石拱門嗰度。 今時今日繁華嘅牛津街上，成日有雜耍同其他街頭賣藝人土。
牛津街係世界級名店嘅集中地，品牌旗艦店有馬莎百貨、HMV、Disney Store、Adidas運動用品等，截至2011年 (2011-唔見咗必要嘅參數 1=月份！)[update]，大約有300間大型商場，係歐洲最繁華嘅街道之一。
牛津道遊樂場

牛津道遊樂場，香港公園之一，遊樂場之一，喺九龍仔牛津道同何東道，英文叫Oxford Road Playground。行政上歸九龍城區。主要為打波用，設施有硬地球場、籃球場、排球場，以及七人足球場。公園外有條路通去喇沙利道。遊樂場有廁所。
附近學校林立，瑪利諾修院學校、喇沙小學、啟思小學、明愛徐誠斌學院就喺側邊。
牛潭尾堆填區

牛潭尾堆填區係香港一個已經唔再用嘅垃圾堆填區，響元朗區牛潭尾，面積2公頃，由1973年一路用到1975年，跟住響1973年到1975年搞修復工程。
牛潭尾站

牛潭尾站（Ngau Tam Mei Station）係香港一鐵路車站，喺新界元朗區牛潭尾，歸港鐵北環綫，而家重建議緊。
福地葶藶

福地葶藶（學名：Draba fladnizensis）係十字花科葶藶屬下嘅一個種。
福和

福和（注意和字有陽上變調，粵拼：fuk1 wo2）係中國廣東廣州嘅地名，喺增城區，而家屬中新鎮，從太平場入去19km或中新入去6km就到。

名
個鎮早期係茅田村，而且係個集市。明清时期由於成立咗茅田巡檢司而嗌過綏福都。大清乾隆元年（1736年），個鎮正式開搞，因有綏福河流過呢度而改成噉嘅名。
福圓美里

福圓美里，係日本嘅一個女藝人同埋配音員。
福地巷

福地巷（粵拼：fuk1 dei6 hong2）係中國廣東廣州嘅東西走向街道，喺越秀區光塔街道近西門口嗰邊，西邊從紙行路開始，一直向東去到海珠中路嗰頭。街道重有兩條分岔同中山六路、大悲寺巷相通。

名
呢條街因為喺大明嗰時出咗位倫文敘嘅鬼才而改成噉嘅名。
福塔雷薩

福塔雷薩（葡文：Fortaleza）係巴西北部重要經濟城市，塞阿拉州政府所在地兼有個港口。都會區人口約200萬人，一般認為係巴西北部地區僅次於李斯腓、薩爾瓦多（Salvador）之外嘅重要城市，旅遊業亦好發達。
福喜集團

福喜集團（粵拼：fuk1 hei2 zaap6 tyun4，英文：OSI Group）係美國嘅其中一間食品加工公司，世界上最大嘅肉類同蔬菜嘅加工集團。公司1909年喺芝加哥嗰邊成立，總部喺美國伊利諾州俄羅拿嗰邊。喺美國、巴西、英國、德國、匈牙利、波蘭、西班牙、烏克蘭、奧地利、塞爾維亞、澳洲、印度、日本、菲律賓、中國大陸、臺灣等地都起咗50幾間工廠響度，而且喺歐洲同美洲都有佢嘅工廠同埋辦事處。福喜集團重係麥當勞、百勝等其中一個重要嘅全球合作夥伴。
白頭海鵰

白頭海鵰（學名：Haliaeetus leucocephalus）係一種出名嘅海上猛禽，外形上最大嘅特徵係個頭白色。佢哋成日都會喺海邊嘅上空嗰度一路盤旋，一路捕住下面有冇獵物－主要係啲游得近水面嘅魚，而佢哋一旦見到獵物就會以高速度向下俯衝，再用佢哋強而有力又尖銳嘅爪一嘢插入獵物嘅身體，令獵物走唔甩。
白頭海鵰俾好多人覺得係美國嘅象徵。佢嘅叫聲係/ɶ̯ˀi/。
白飯魚

白飯魚（Salanx chinensis）係銀魚嘅一種。廣東人鍾意用佢送飯食，所以叫白飯魚。
唔少人將文昌魚當錯係白飯魚。
白食

白食，又叫霸王餐，即係入食肆食完嘢專登唔畀錢埋單嘅行為，係觸犯法律嘅行為。雖然唔少電視劇同電影入面，白食完都可以揀幫食肆洗碗當無數，但現實嘅食肆就通常會報警處理。

香港
喺香港，白食觸犯咗香港法例第200章《盜竊罪條例》第18C條——唔畀錢就走咗，最高刑罰係坐監3年。

臺灣
喺中華民國第339條第2項入面，白食係按欺詐得利罪嚟睇，可以搞到五年以下有期徒刑、拘役或科或併科30000蚊以下嘅罰金。
白飯樹

白飯樹（學名：Flueggea virosa）係葉下珠科白飯樹屬嘅植物，分佈亞洲、非洲同大洋洲等地。
筲箕灣

筲箕灣（粵拼：saau1 gei1 waan1；英文：Shau Kei Wan或Shaukiwan或Show Ke Wan；灣舊讀環，今讀彎，所以有時誤寫筲箕環；明音記稍箕灣）位於香港島嘅中心北岸嘅東便，係香港最早開發嘅地區之一。開埠之前，已經有漁民喺呢個海灣度住。地區行政上，筲箕灣係屬於東區。

史
大明《粵大記》中記有稍箕灣，相信明代之時已有人住。
筲箕灣喺英國未得到香港之前，已有人住。因為呢處啱避風舶船，有好多水上人住響艇度。而岸邊亦有好多舖，一面供給水上人日用品，而另一方面水上人賣海產畀岸上居民。因而係個市集。1865年香港政府統計，筲箕灣有603隻船，307間屋同舖，規模相當大。香港早年有好多海賊，佢哋打劫商船，會響筲箕灣賣賊贓。
雖然家下有唔少傳筲箕灣舊稱餓人灣，之但係1865年香港政府統計，係將兩者分開。況且大明時已有記有筲箕灣，呢個傳說係唔係咁對路。

諺語
「英雄淪落筲箕灣，不知何時到中環」，為早年一句彥語，意喻筲箕灣一地相當隔涉。
筧美和子

筧美和子 ，係日本嘅一個女演員。

拍過嘅作品一覽
呢個表唔完整，歡迎加料。
筲箕

筲箕，又叫籬，係種好多通竉嘅架生，係種山貨，形狀似籃，以前多數用竹、皮、藤或者植物嘅條編成。而家筲箕多數用膠啤出，又有不銹鋼做。
筲箕係廚房同工場都用到。類似嘅有蘿、筐咁。

「筲箕」文化
酒筲箕，即係話一個人好酒量。
筲箕灣係香港島東區嘅一笪地方，填海之前係一個海灣，個樣似筲箕。
維基同享有多媒體嘅嘢：筲箕
策略研究

策略研究（英文：strategic studies）係一個研究點樣運用策略達致衝突同和平嘅學術領域，會用到政治學同經濟學等領域嘅知識。
策略性投票

策略性投票（英文：Strategic voting或 Tactical voting），係指喺選舉度為咗阻止其中一個熱門候選人贏，專登投畀另一勝算比較高嘅候選人。使出呢一招嘅選民，往往並唔係真正支持對自己投嗰個，祗係用配票策略來反對自己唔鍾意嘅候選人。
策略盜取論證

策略盜取論證（strategy-stealing argument）係組合博弈論入面嘅一個證明技巧，可以攞嚟證明好多二人序貫完全資訊博弈入面，第二個玩家冇包保贏嘅策略。
呢種論證嘅流程通常係：
假設第二個玩家有包保贏嘅策略，
呢個策略應該可以應對第一個玩家嘅任何策略，
第一個玩家就可以根據情況「偷」第二個玩家嘅策略嚟自己用，噉就表示第一個玩家有包保贏嘅策略，造成矛盾，因爲冇可能兩個玩家都有必勝策略。
呢個矛盾就顯示，其實第一個玩家有不敗策略。

例子
考慮有毒朱古力博弈：而家有一塊長方形、一格格嘅朱古力，其中最左下角嗰格係有毒嘅，食咗就會死。A 同 B 兩個玩家開始玩食朱古力遊戲，由 A 開始，輪流指定一格未食嘅朱古力，並將呢格上方、右方同右上方嘅朱古力冚唪唥食嗮佢，每次起碼都要食一格，直到有人食咗最後一格（亦即係左下角嗰格朱古力）毒死爲止。
喺呢場博弈入面，可以用策略盜取論證證明 A 有必勝策略：假設 B 有必勝策略，如果 A 第一步選擇淨係食右上角一格朱古力嘅話，B 嘅策略應該可以話畀 B 知佢應該指定邊一格朱古力，A 就可以偷取呢個策略，第一步就指定呢一格朱古力，留畀 B 指定另一格嘅朱古力，如此類推，繼續偷取 B 嘅策略。最後，A 可以將成個策略偷過來，策略盜取論證指出，呢個博弈入面，A 先係有必勝策略嗰個，B 將會被毒死。
發泡膠杯

發泡膠杯係用發泡膠做主要材料嘅杯，多數都係白色。
發泡膠杯比較耐熱，通常裝熱飲，比紙杯保暖。
發現宮崎

《發現宮崎》（英文：Miyazaki Travelogue），係香港電視網絡製作嘅旅遊節目，以宮崎縣風物做主題，由周俊偉、林熹瞳擔任主持。

節目簡介
宮崎縣位於日本九州嘅南部，當地物產豐富，無論生果、和牛、走地雞，都可以話首屈一指。《發現宮崎》，由兩位識飲識食嘅藝員周俊偉Lawrence、林熹瞳Rachel，帶大家到宮崎食、買、玩，兩個人喺有趣嘅挑戰裏面，介紹宮崎美景美食，展現宮崎最靚一面。
發泡膠

發泡膠（又叫泡沫塑料，簡稱泡沫，英文：Styrofoam）係聚苯乙烯嘅其中一種形態，特點係質量好輕，係日常生活經常會用到嘅其中一種塑膠，主要用途包括做包裝、飯盒噉。
發現

發現（粵拼：faat3 jin6 | 英文：(to) discover）係指人探測到一啲一路都存在、但佢前所未知嘅事物。
發熱絲

發熱絲（粵拼：faat³ jit⁶ si¹），又叫發熱綫，係一種電流通過就會發熱嘅電器元件。
盛駿

盛駿（粵拼：sing6 zeon3，1990年7月10號—），係大韓民國嘅一個男藝人同埋演員。
盜墓者羅拉系列

盜墓者羅拉系列（英文：Tomb Raider）係款1996年開始發行嘅第三人稱動作冒險遊戲，主角係一位性感靚女走去搵古時嘅寶藏，之後重改編做電影(冒險片)。
盜墓迷城

《盜墓迷城》（The Mummy）係套2017年美國電影，由阿歷斯卻士文執導，湯告魯斯、羅素高爾、蘇菲亞寶堤拉、安娜貝爾禾麗絲、積莊遜、葛尼雲斯主演。
瑪納斯

瑪納斯（維吾爾文：ماناس ناھىيىسى‎‎）係中國新疆昌吉嘅一個縣。
瑪瑙

瑪瑙係一種寶石，亦即係雜色嘅石英，個樣多數都係一層層深淺色。
瑪瑙斯

瑪瑙斯（葡文：Manaus）係巴西第七大城，喺巴西北部，人口200萬。
瑪莉亞·納拿

瑪莉亞·納拿（粵拼：maa5 lei6 ngaa3 laap6 naa4；德文：Maria Radner；1981年5月7號—2015年3月24號）係一位已經死咗嘅德國女低音歌唱家兼全球出名嘅歌劇院演唱家。喺德國嘅調素多爾夫出世。佢喺2000年聖烏蜀剌體育館畢業，跟住就去咗羅拔史古曼學院嗰度學嘢，之後喺2006年嘅歌唱大賽入面攞咗第三，跟住喺2009年到2014年期間俾歐美嘅媒體界報道咗佢。2015年3月24號，佢同佢老公同個仔一齊從西班牙巴斯隆拿返去德國調素多爾夫嗰時，喺法國上普羅華斯阿爾卑斯省普納斯-豪提-布利銀尼墜機死咗，終年33歲。
瑪莉-克萊爾•金

瑪莉-克萊爾•金（英文：Mary-Claire King，1946年2月27號—）係美國遺傳學家，西雅圖華盛頓大學遺傳學系及內科學系嘅美國癌症學會教授。
瑪莉崔佛斯

瑪莉崔佛斯（Mary Allin Travers，1936年11月9號—2009年9月16號），喺美國路易斯維爾（肯塔基州）出世，係美國民歌女歌手，亦都係好有名嘅美國民歌組合彼得、保羅與瑪莉嘅成員之一。
眼科護理專業人員

眼科護理專業人員（英文：Eye Care Professional），又叫視光師（英文：Optometrist），係提供眼睛或視力相關嘅服務，主要係參與眼科保健嘅任何醫護人員。
眼色

《眼色》係台灣歌手林宥嘉喺2008年發行《神秘嘉賓》專輯入面嘅一隻歌。由李泉同小林填詞，李泉作曲，李泉演唱。

簡介
李泉話過呢隻歌原本係佢自己寫完，準備收落下張專輯去出版，點知佢後嚟遇到林宥嘉呢個鐘意唱歌嘅男仔，又覺得佢唱得唔錯，所以就送咗畀佢。李泉為咗呢隻歌更加請嚟上海交響樂團嚟演奏。
眼眉

眼眉，或者叫眉、眼眉毛、眉毛，係人眼上一執毛。

字
眉字一般讀陽平聲，好似眼眉毛，眉清目秀。而有時讀陰上聲，好似有種雀叫畫眉（畫讀話），有種茶叫壽眉。
眼科

眼科（粵拼：ngaan5 fo1，英文：Ophthalmology），係醫學上面專係研究眼同埋一啲相關嘅病嘅學科。
眼球

眼球係脊椎動物嘅眼嘅主要部份，呈波形。眼球前面係虹膜，光經過佢後面嘅晶狀體折射，通過眼球中間似透明凝膠嘅玻璃體，到眼球後面嘅視網膜。
眼皮

眼皮係眼球前面上下兩塊皮，有保護眼嘅作用，邊位有眼泣毛。
眼睛想旅行

《眼睛想旅行》係香港歌手黎明嘅粵語流行音樂專輯，喺1999年11月23號由新力唱片推出，成隻碟嘅歌都由雷頌德身兼作曲、編曲同監製。主打歌《眼睛想旅行》由林夕填詞。曾登上香港IFPI唱片銷量榜冠軍，截止1999年12月錄得約五萬張銷量，響1999年度香港全年唱片銷量排行第十位。

獎項
專輯同名主打歌曲〈眼睛想旅行〉獲香港電台十大中文金曲頒獎音樂會頒發1999年度「十大中文金曲獎」，不過因為黎明喺1999年12月12號已經宣佈退出香港樂壇頒獎禮，因此佢冇領取呢個獎，其他香港電子媒體亦都冇將專輯入面嘅歌列入獎項候選名單之中。除此之外，呢首歌亦獲得海外媒體美加華語廣播電台舉辦嘅《十大金曲金榜題名》頒發「全年十大金曲」獎。

改編作品
黎明旗下嘅唱片公司A Music響2005年12月發行《Songs Of Painting 新歌+精選 雜錦大碟》，收錄作品包括杜汶澤以搖滾風格翻唱嘅《眼睛想旅行》同埋MV。2022年2月4號，黎明發行全新數碼單曲《全身想旅行》。呢首歌係林日曦填詞，以舊曲新詞形式重新演繹，唱出咗香港人響武漢肺炎疫情下冇得出外旅行嘅心情。同年機場快綫邀請歌手王菀之聲演「機鐵仔」，將《眼睛想旅行》改編為《飛得去旅行》，呢首歌響11月28號由港鐵YouTube頻道推出。
磨碟沙公園

係中國廣東廣州嘅公園，2007年5月動工重喺5個月後開園，位置喺海珠區磨碟沙，西靠黃埔涌；南靠雙塔路；東靠獵德大道；北靠閱江西路。佢係海珠區屬下嘅綜合性公園。

概況
公園佔地面積5.3公頃，入面分咗休閒活動區、文化娛樂區、兒童活動區、濱水散步區，遛狗區同公園管理區等6大功能區域。綠地主要種咗榕屬、雞蛋花屬、羊蹄甲屬、棕櫚屬、開花灌木同埋開闊嘅草坪植物為主。啲建築主要以嶺南建築為主，形成嶺南水鄉嘅特色風光。
磨𡳞

兩個男人喺度磨𡳞。
磨𡳞（粵拼：mo4 lan2；英文：frotting / penis-to-penis rubbing），俗寫磨撚。指兩個或以上嘅男人，用佢哋嘅𡳞互相磨擦嚟到獲得性快感嘅行為。一般做法係，兩個男人除衫，開始錫同攬對方，然後兩𡳞緊貼，上下左右磨擦，互相刺激。
呢個行為喺基佬之間好常見，而且因為出咗名安全，好受某啲基佬圈歡迎：磨𡳞係一種非插入式性行為，進行期間冇乜嘢體液交換，唔似得－一般俾人同基佬聯想埋一齊嘅－肛交噉，咁多體液走嚟走去，所以傳播性病嘅風險非常低，令到呢種做愛方法喺廿一世紀初成為咗基佬之間一種新興嘅趨勢（事實係，有 2011 年嘅研究指，磨𡳞喺基佬之間查實常見過肛交）；不過要留意嘅係，兩𡳞喺磨擦嗰陣有可能會令精液或者預射精液進入對方尿道，所以理論上係有可能傳染愛滋病病毒嘅，只不過研究顯示呢種性交方法傳染愛滋病病毒嘅機會明顯低過肛交。
除咗安全之外，亦都有基佬提倡認為，磨𡳞比起肛交更加「自然」：佢哋認為對於基佬嚟講，磨𡳞－兩條男性性器官嘅接觸－可以算得上係男男版嘅陰道交（陰道交係男性性器官同女性性器官嘅接觸），所以磨𡳞理應係基佬做愛嘅最自然方法。
磯山沙也加

磯山沙也加，係日本嘅一個女演員。

拍過嘅作品一覽
呢個表唔完整，歡迎加料。
磨經驗

磨經驗（grinding）係指喺有經驗值機制嚟提升玩家戶口或者角色等級嘅遊戲當中，玩家係噉做一啲重複性同沉悶嘅工作嚟攞經驗值升呢。
磨碟沙站

磨碟沙站（粵拼：mo4 dip6 saa1 zaam6；英文：Modiesha Station）係廣州地鐵8號綫同18號綫嘅轉車站，喺海珠區新港東路嘅廣東省食品質監檢查站地底。不過兩個站廳同月台範圍嘅開放時間都唔同，其中8號綫喺2003年6月28號開放，而18號綫喺2021年9月28號開放。
呢個站既喺2003年6月28號到2010年9月21號係2號綫嘅車站，又係廣州地鐵開通快慢車路線有史以嚟，第一組俾快車掟低嘅轉車站。喺18號綫嗰邊，規劃同施工期間試過用琶洲西區站（pa4 zau1 sai1 keoi1 zaam6；Pazhou West District Station）做名。

樓層
呢個站一共有3層樓嘅地下區域，其中地下1樓係站廳、8號綫月台，有票務設施，客務中心同商鋪、安檢設施，而車站警務室喺南站廳範圍；地下2樓同埋8號綫兩邊站廳（免費區）同月台（收費區）之間嘅聯絡通道、18號綫嘅轉車通道；地下3樓係18號綫月台。呢個站雖然冇休息室，但係有站內廁所同母嬰室響度，都喺晒18號綫嗰邊。

站廳
琶洲站嘅站廳分開咗兩部份：
8號綫：南北兩個站廳（同樣喺新港東路嘅新港東站同埋琶洲站都係噉），兩個站廳同兩個月台都俾條路軌隔開咗，但喺免費區定收費區，路軌下面都有條通道將兩邊連埋一齊。
18號綫：一個大站廳，東邊部份係收費區，西邊部份係免費區。站廳嘅收費區入面有好多部專用𨋢、扶手電梯同樓梯去到月台嗰邊。

月台
呢個站嘅8號綫範圍有兩個側式月台，喺新港東路嘅廣東省食品質監檢查站地底。而18號綫範圍有一個島式月台，喺海洲路近琶洲西區嘅地底。
另外，喺8號綫月台東邊有條交叉渡綫響度。一般嚟講，月台東邊嗰兩條交叉渡綫係畀上落班高峰時段開始之前或結束之後，出入赤沙車輛段用。喺高峰時段結束後，部份列車到咗萬勝圍清咗客兼返轉頭後唔畀搭客，跟住去到1號月台停低一陣，之後即入赤沙車輛段，屆時月台會有廣播提醒乘客唔畀上車。而18號綫因實行咗快慢綫，兩綫嘅列車行嘅軌道都唔同。其中慢綫列車喺車站埋邊嗰兩條軌道停站，而快綫列車直接喺車站開邊嗰兩條軌道飛站唔停。喺慢車到呢個站之後，若果下一班係快車兼馬上到呢個站飛站嘅話，慢車入面都有「而家係臨時停車，車輛設備安全」嘅反復廣播。不過因18號綫月台範圍有圍墻擋住，所以乘客喺月台範圍內睇唔到快車經過呢個站。

商舖同自助服務
而家嘅磨碟沙站入面有唔同類嘅鋪頭畀乘客買嘢同服務，好似有便利檔、麵包檔同書店等。
另外，磨碟沙站入面重有自助服務設施畀乘客用，包括咗自動販賣機；重有充羊城通，交水電費同交通嘅罰錢、查地鐵嘅路線、頭尾班車同地鐵嘅安全指引，重可以畀乘客登記做廣州地鐵薈嘅會員嚟查獎分、換獎品嘅服務。
商舖
利口福
7-Eleven
日閱堂

出入口
磨碟沙站冚唪唥嘅出入口B出入口B出入口 C出入口C出入口
呢個站一共有7個出入口，分別係B、C、E1、E2、H，J1、J2。

注意： 喺晚黑最後一班車開走之前嗰5分鐘之內 唔畀入閘坐車（包括埋買車飛）。

早期
喺1988年嘅「十字綫網」規劃入面就話咗嗰時舊2號綫嘅一個站，喺新港東路嗰邊。後嚟喺1997年嘅《廣州市城市快速軌道交通線網規劃研究（最終報告）》入面話咗要將條2號綫一分為二，而呢個站係話嗰時5號綫（唔係而家嘅5號綫）嘅一個站。而曉港站到琶洲嗰橛都加入咗2號綫一期嘅工程入面，之後用咗先行貫通，重留低咗拆解嘅條件。

18號綫加入
2017年份地鐵規劃話呢個站係18號綫同19號綫嘅轉車站，不過因車站同磨碟沙站有一定距離而搞出琶洲西區站，加上初期計劃唔同磨碟沙站轉車。直到2020年6月17號，地鐵方因確定呢個站要轉車，先至取消「琶洲西區」嘅工程名兼正式改名做磨碟沙站。

舊2號綫同8號綫時期
雖然喺2002年12月28號嘅2號綫首通段通咗車，但從曉港到琶洲呢橛係重未開放。而呢個站就到咗2003年6月28號嘅2號綫（曉港到琶洲嗰橛）開通咗之後先至開放。
2007年6月25號，國家發改委通過咗廣州地鐵2號綫同8號綫嘅延長段工程。工程喺2007年8月正式逳手，佢就係將舊嘅二號綫喺呢個站同江南西站之間嘅位拆開，分別向南、西、北三個方向延長。就喺2010年9月22～24號，成條舊嘅二號綫都停運咗嚟搞路線一分為二嘅工程。2010年9月25號朝頭早重新開放時改屬8號綫一部分。

成為轉車站
2021年9月28號晏晝，由於18號綫一期主綫部份正式開通，呢個站嘅18號綫範圍亦正式開放亦演變成轉車站。

出入口
呢個站喺開通初期淨得B同C兩個出入口，喺2021年9月28號開通18號綫時又整多咗E1、E2、F、J1、J2呢五個出入口。

利用狀況
因為呢個站喺廣州差唔多鄉下地區，之前有好多間企業都喺呢度搞間工廠，係廣州市一鄉下輕工業基地。但後嚟工廠撤消咗之後，嚿地皮要重新規劃嚟搞經濟發展。不過家陣附近凈得冇幾個小區響度，所以客流都好少。呢個站重係成條8號綫入面，客流量最低嘅車站。
不過，喺18號綫開通咗之後，原先客流量最低嘅局面已經發生改變。
磪有情

磪有情（粵拼：ceoi1 jau5 cing4），係大韓民國嘅一個女藝人同埋歌手。
磯村亮太

磯村亮太（1991年3月16號—）係日本足球員，司職中場，效力名古屋鯨魚。
磬

磬（舊時同「罄」相通），本身係一種敲擊樂器，用石或玉製成，形狀似曲尺。個别用就叫特磬，成組用就叫編磬。後嚟又指喺寺院裏面嘅和尚，念經嘅時候所敲打銅造嘅法器，亦叫做法磬、僧磬。
佛教音樂分做贊、偈、咒、誦四大類，其中嘅韻咒係用磬嚟伴奏。
而家喺瑜伽圈另外叫頌缽，除咗係法器之外，而家嘅聲頻治療（屬於特别嘅療法），係根據印度人體脈輪嘅觀念，引入成為治療方法嘅一種。呢個講法係喺印度至喜馬拉亞一帶極為流行。
因為磬嘅樣係彎曲形，所以「磬」又形容好似人彎低腰，代表好恭敬嘅意思。例如：磬折，即係吊死嘅人似磬懸掛住。磬亦可指係縊殺，用嚟做動詞。通罄，形容係空、盡嘅意思。喺而家漢語裏面嘅「罄」同「磬」係唔通用嘅。
磯山和司

磯山和司（1975年1月8號—）係日本足球員，司職前鋒，效力過仙台七夕，大塚製薬，大宮松鼠，札幌岡薩多，水戶蜀葵，及Arte Takasaki。
磯崎敬太

磯崎敬太（1980年11月17號—）係日本足球員，司職後衞，效力過湘南比馬，水戶蜀葵，仙台七夕，及鳥棲砂岩。
義寧

義寧係李淵立嘅隋恭帝楊侑嘅年號，相當於公元617年到618年，前後總共2年。
義城

義城（韓文：의성군／義城郡 Uiseong gun */?）係大韓民國慶尚北道嘅一個郡。
聖體

聖體係基督宗教嘅聖餐禮用到嘅無酵餅，代表基督嘅身體。
聖體市

聖體市（Corpus Christi）係喺美國德薩斯州東南面嘅城市，2018年有326,554人喺度住。
聖馬連奴

聖馬連奴（粵拼：sing3 maa5 lin4 nou4；意大利文：Serenissima Repubblica di San Marino）係歐洲南部一國，全國畀意大利包實晒。面積60.75平方公里，世界上第五細，人口2.3萬，首都聖馬連奴城，法定語文係意大利文。呢個國其中一個出名嘅地方係佢係一級方程式賽車嘅其中一站。
聖馬連奴城

聖馬連奴城（意大利文：Città di San Marino）係聖馬連奴首都。
聖馬洛

聖馬洛（法文：Saint-Malo）係法國嘅一個市鎮，位置喺布禮斯大區嘅伊勒-維萊訥，係佢嘅副省會，人口有4萬。
聖馬田教堂

聖馬田教堂（St Martin-in-the-Fields）係英國一座聖公會教堂，喺西敏市特拉法加廣場東北面。

中文崇拜
聖馬田中文堂宜家每個禮拜日下晝13:30有粵語崇拜，同埋粵語詩班，主日學，各個團契，網上禱告會等等。
聖高略

聖高略（St. Cornelius，又譯聖科爾乃略，180年—253年6月25號）係羅馬天主教第21任教宗，251年到253年在位。
總書記

總書記（英文：General Secretary），或者叫第一書記（英文：First Secretary），係部分共產黨同其他左翼政黨阿頭嘅職位。喺共產黨執政嘅國家，總書記一般就係國家最高嘅領導人。
作為社會主義國家唯一執政黨嘅阿頭，總書記職務擁有極大嘅權力，蘇聯共產黨嘅末任總書記戈巴卓夫喺佢回憶錄嘅結語寫道：「做緊蘇共中央總書記嗰陣，我擁有嘅權力可以同專制帝王相媲美。」
總加速師

總加速師係對中共中央總書記習近平嘅一個稱謂，隱含嘅意思有好有壞，以後者居多。隱喻習近平上台之後通過推行個人崇拜嘅專制政策，結果係「將中國帶向強大同美國分庭抗禮」或者「加速中國共產黨嘅崩潰，亦將中國帶去預測唔到嘅深淵」。
2020年始，社交網站Twitter開始出現「#總加速師」嘅主題標籤，迅速成為網絡熱話，呢個稱呼對應被稱為「改革開放同現代化建設總設計師」嘅中共前領導人鄧小平。
縱貫線北段

縱貫線北段，係臺灣鐵路管理局嘅鐵路線，屬西部幹線縱貫線一部份，1902年8月10號通車。鐵路由基隆經臺北去到竹南，長125.4公里，設34個站。
Template:縱貫線北段RDT
總有一件喺左近

《總有一件喺左近》（Talker: One Beside You 2）係香港電視娛樂製作嘅清談節目，2017年2月10號到8月4號逢禮拜五23:00-23:30（晚吹時段）喺ViuTV播出，主持係陳淑蘭、強尼、英健朗（由第五集加入，負責心理分析），係《總有一隻喺左近》上半輯嘅兄弟作品。每集節目都會講人同人之間嘅倫理關係。
縱貫線

縱貫線，又叫縱貫鐵路，係臺灣鐵路管理局一組喺臺灣西部嘅鐵路線，屬西部幹線一部份。鐵路由1908年4月20號開始通車，係臺灣頭一條鐵路線。
縱貫線可以分做唔同段：
主線
北段
海岸線
南段
關聯線
臺中線
成追線
總是有愛在隔離

《總是有愛在隔離》（英文：All U Need Is Love），係2021年上畫嘅港產片，由古天樂、吳鎮宇、林家棟、方力申、梁家輝、鄭則仕、曾志偉、許冠文、羅蘭、成龍、曾志偉主演，谷德昭執導。
呢套戲用武漢肺炎香港疫情嘅隔離防疫措施做主題，原訂喺2020年暑假上映，但由於第三波疫情關係，褪到2021年4月上畫。
縱貫線南段

縱貫線南段，係臺灣鐵路管理局嘅鐵路線，屬西部幹線縱貫線一部份，1905年3月26號通車。鐵路由彰化去到高雄，長188.9公里，設42個站。
精神分裂

精神分裂，係種精神病，病人思想混亂，一般有妄想、幻覺、幻聽嘅病徵，好多時都夾雜其他精神問題，包括焦慮症、抑鬱症、濫藥等等。
精神病理學

精神病理學（psychopathology）係指對異常嘅認知方式、行為同體驗嘅研究。
精神健康

精神健康（英文：Mental health）係喺心理上嘅健康狀態，無任何精神病或者情緒問題。根據世界衛生組織做嘅定義，一個精神健康嘅人可以理解佢自身嘅能力；可以面對同處理生活壓力，可以有效工作而感覺充實；同埋為社會或社區作出貢獻。
精準演算法

精準演算法（exact algorithm）係指要求搵到嘅答案同目標完全一樣嘅演算法，相對於近似演算法（approximation algorithm）。
精神日本人

精神日本人，簡稱精日，係中國大陸嘅潮語，網民對中國籍極端親日派嘅政治成份分類，甚至會貶稱為日本雜種（日雜）。但同時係而家中國多個政治、社會問題之中較為新興嘅議題。喺QQ、百度貼吧有同精日有關嘅群組，不過加入嘅門檻好高。網友申請加入都會被拒絕。
反共報紙大紀元因王毅言論而回應，表示中共體制內有大批「精蘇」、「精俄」、「精趙」等敗類。

情況
日本文化好受中國人歡迎。表面上，部份深受日本文化影響嘅中國大陸人，對日本嘅社會價值觀同政治認同感高過自身文化，甚至有人自稱為冇日本國籍嘅日本人。班友通常會保持「日本式嘅」習慣。但個別自稱「精日份子」嘅網絡紅人發表認同大日本帝國對華政策（戰爭同屠殺）嘅言論或者行為，從而令到泛中華民族主義者同埋親中派人士發火。 另外，相信部份喺中國土生土長，深受中國教育系統影響嘅新生代中國人變得「反共」，外來文化唔係主因。喺主流同傳統上嘅反對中國共產黨一黨專政體系嘅力量有好多。相對親外主義者同單純表達不滿嘅人而言，傳統嘅反共主張還有：中華民國同國民黨背景人士、國家獨立力量（香港獨立運動/台灣獨立運動/疆獨/藏獨/滿洲國）、資本主義者等等。統統都係針對中共統治嘅問題。

精日事件
睇埋：四行倉庫號軍照事件
2017年8月，喺第二次世界大戰對號戰爭勝利紀念號8月15號之前，上海靜安、廣西賓陽兩地相續出現身穿號軍軍服，公開支持侵華戰爭嘅事件。
2018年2月，南京紫金山西山碉堡群一樣出現兩名男子身穿號軍軍服嘅事件。

中日曾長期友好
睇埋：毛澤東唔該日本爭議同中日關係 § 歷史
二戰後，中國同日本兩個新政權誕生，兩方並無明顯敵意。 1949年中共建國後，毛澤東嘅中央政府集中資源赤化改造中國大陸地區，至1960年代因階級鬥爭同反蘇反美政策而閒置反日主義。 1972年中日建交，共產黨更曾代表中國人喺聲明中提出放棄對日本嘅戰爭賠償要求，而日本也從1979年起長期提供中國無息貸款達30年之久。喺蘇聯解體前，中日共同抗蘇也為維繫良好關係而出現了“蜜月期”，人民號報甚至發表過「支持日本人民北方四島嘅正義鬥爭」、「 嚴厲譴責美帝國主義用原子彈殺害亞洲人民」等文章。 1989年六四鎮壓之後，西方對中華人民共和國實行製裁，日本率先喺1990年嘅G-7峰會上打破制裁，恢復了對中華人民共和國嘅投資同貸款。 1992年天皇更訪問了中華人民共和國。 喺90年代之前，並無所謂嘅愛國反日教學資訊。 70年代嘅歷史書籍連南京大屠殺等等內容都隻字不提，更唔會如今般以大量嘅修詞技巧同嚴詞批判以描述一些事件，以達到一些戰略目嘅。

中共態度突變差
睇埋：中日關係 § 雙方敏感問題、甲午戰爭、抗日戰爭、釣魚島同其附屬島嶼主權問題同軍用手票
反日潮流嘅開始自1990年代未，江澤民時期，中國社會內部至政黨軍部出現嚴重問題。中國政府借機將針對中國共產黨嘅力量同國內矛盾（如：中港矛盾、黑心食品、性病大國、 盜版同嚴重暴力等等問題）嘅視線轉移至日本。結果中國社會喺歷史同政治動機形成嘅「現代中國嘅反日情緒」。
反日情緒波及國內人士，精日被官方點名批評。2018年3月8號上午，外交部部長王毅喺梅地亞中心記者會場離開時，江蘇媒體《現代快報》記者就“精日”分子不斷挑釁民族底線嘅行為一事提問。 王毅聽清問題後，隨即對此事作出回應稱“精日”分子係“中國人嘅敗類”。另外，賀雲翱、張凱麗、鄭曉龍、張光北、馮遠征、成龍、呂章申、範迪安 、呂逸濤等38位文藝界嘅全國政協委員聯合遞交一份關於“制定保護國格同民族尊嚴專門法”嘅提案，對“精日”分子嘅行為納入刑法處罰嘅範疇。支持二戰日本嘅精日人士嘅政治光譜會被定性為日本極右翼。
精神科藥

精神科藥係指用嚟左右個腦同神經系統第啲部份嘅藥，可以攞嚟幫手處理好多心理病相關嘅問題。
精神航空

精神航空（Spirit Airlines）係美國一間航空公司。
精神虐待

精神虐待、心理虐待係通過打擊人嘅精神而虐待受害人嘅一種虐待方式。

排斥同弧立
細路成日俾人勁批評、無端端俾人鬧、取笑同冷漠對待。亦冇正常社交嘅機會，好似困間屋裏頭。踩低佢嘅個人價值，生理與情緒發展方面，完全冇人理、照顧。

威嚇
以恐嚇嘅方發苛刻管教，令佢哋好驚同不安。令佢哋覺得安全受到長期威脅。

誤導
向細路灌輸錯嘅意識同思想，令佢哋冇接受正確教育嘅機會，搞到佢哋傾向用暴力解決問題、濫交及濫用藥物等。

參考資料
社會福利署單張 (2006)。《正視虐兒問題 積極伸出援手》。
耶利文拿

耶利文拿（粵拼：je4 lei6 man4 naa4，西班牙文：Yerry Mina，1994年9月23號—）係哥倫比亞男足球員，身高195 厘米，重94 千克，踢中堅，2013年3月20號出道。

葳蕤史
呢節要加長。
耶利米哀歌

《耶利米哀歌》係《舊約聖經》嘅大先知書，包括咗5首詩歌，組成為耶路撒冷陷落而哀號嘅輓歌。

簡介
作者：耶利米
日期：公元前585年
地點：耶路撒冷
耶利米哀歌五首哀悼耶路撒冷喺公元前586年陷落、焚毁同人民被擄嘅詩而成。書裏面雖然有好多悲傷嘅詞句為邭城嘅受苦同恥辱哀嘆，不過作者仍然表現對上帝嘅愛同權力有絕對嘅信賴同對前途充滿希望。猶太人每年記念公元前586年嘅國難，喺禁食哀悼中舉行崇拜嗰陣時常用呢啲哀歌。
耶加婆婆

呢幅圖畫描繪想像中嘅耶加婆婆形象。
呢幅圖畫都係描繪想像中嘅耶加婆婆。
有人整咗個模型，描繪想像中嘅耶加婆婆雞腳屋仔。
耶加婆婆（俄文：Баба-яга，羅馬字轉寫 Baba-jaga；英文：Baba Yaga），又可以音譯做芭芭雅嘎或者罷罷吔嘎，係一個好出名嘅角色，成日出現喺俄羅斯同埋其他斯拉夫民族嘅童話同民間傳說入面。喺形象上，耶加婆婆顧名思義係一位阿婆，會坐住碌舂臼四圍飛，專喺森林入面捉細蚊仔嚟食。
响廿一世紀初，耶加婆婆幾出名，有唔少影視娛樂作品都有由耶加婆婆嘅故仔度取材。

嗌法
好多斯拉夫語言裏面都有 Baba Yaga 呢隻字詞。响廿一世紀初嘅俄羅斯話同波蘭話當中，Baba 係一隻帶有貶義嘅字詞，係指年老、污糟、蠢嘅女人，譯做粵語可以大致譯做死阿婆。隻字有陣時亦會畀人攞嚟指動物甚至自然現象。
有關 Yaga 具體係咩意思，廿一世紀初嘅學者仲未有咩共識，可能係啲意思不明嘅古字。

形象
睇埋：巫婆同仙子
喺外形上，耶加婆婆通常係生得好醜樣嘅巫婆，通常會响森林出沒。佢好興坐住個巨型嘅舂臼飛，會攞住掃把敲打舂臼嚟改變飛行嘅速度同方向。佢坐住嗰個舂臼飛起上嚟可以快得好交關，畀耶加婆婆追嘅人跑得幾快都走唔甩。
有啲故事話，耶加婆婆查實唔係單一一個個體，而係三姐妹，三個嘅名都係叫耶加婆婆。
相傳耶加婆婆住喺一間怪屋仔裏面，間屋仔有好似雞噉嘅腳，仲識行。間屋嘅窗口對住森林，門口就對住牆。一旦耶加婆婆感覺到有細路喺森林蕩失路，就會叫間屋企轉向，打開個窗，準備捉細路。亦都有啲傳說話，耶加婆婆嘅屋仔會有用人骨造嘅圍欄，經過嘅人可以由人骨嘅數量睇得出耶加婆婆殺咗幾多人。
耶加婆婆嘅故仔成日會講耶加婆婆捉人，通常係話佢食人肉，尤其中意食細路。亦有好多故仔話耶加婆婆捉到人唔會即刻食，而係會要受害者幫佢做吓家務先。耶加婆婆通常會作出一啲無理要求，例如要求受害者喺半個鐘頭內打掃晒成間農舍，或者糝啲麥粒落地執返起，再要求受害者將啲麥粒上面嘅塵拍乾淨... 呀噉。受害人實係做唔嚟，耶加婆婆然後就會發惡，食咗受害者落肚。亦有啲故仔講到，受害者真係達成到無理要求，結果耶加婆婆竟然放佢走，仲送啲法寶畀佢。
值得一提嘅係，耶加婆婆又唔見得完全係邪惡嘅：某啲故仔講到耶加婆婆識得好多普通人唔識嘅嘢（或者正常人唔應該知嘅嘢），所以故仔講普通人去搵耶加婆婆幫手，而耶加婆婆又真係肯幫—縱使搵耶加婆婆幫手通常都有些少危險，例如耶加婆婆可能會想乘機食咗求助者。

影響
有唔少漫畫同視像遊戲等嘅創作品，都有由耶加婆婆相關嘅故仔嗰度取材。
美國 DC 奇幻漫畫《Fables》個故仔，講好似白雪公主同大壞狼等嘅童話寓言角色被驅逐出仙境，焗住要喺平凡人嘅世界生活。耶加婆婆有喺呢個故仔入面出現，而且仲係其中一個重要嘅奸角。
耶利內克

耶利內克（Elfriede Jelinek，1946年10月20號—）係奧地利女作家，2004年攞諾貝爾文學獎。
耶利米書

《耶利米書》係《舊約聖經》嘅大先知書，內容主要係先知耶利米嘅講辭，亦包括以第三人稱提及先知嘅傳記材料。

簡介
作者：耶利米
日期：公元前560年
地點：耶路撒冷（大部分）
先知耶利米係公元前七世紀末到六世紀初嘅人。喺佢長期執行先知任務時，佢警告上帝嘅子民，由於佢哋拜偶像犯罪，國家將蒙受嚴重嘅災難。佢在世嗰陣親眼睇見預言嘅實現，耶路撒冷陷喺巴比倫尼布甲尼撒手中，城同聖殿被毁，猶大王同好多人民被放逐去巴比倫。佢亦預言將來人民要歸回故土，重整家園。
耶利米書可以分為五部份：
耶利米蒙召。
當約西亞、約雅敬、約雅斤、西底家諸王統治時上帝傳畀猶大同佢嘅統治者嘅信息。
耶利米秘書巴錄嘅回憶錄，包括耶利米嘅預言同生平重要嘅事蹟。
耶和華指示有關列國嘅信息。
附錄：記述耶路撒冷嘅陷落同人民被擄到巴比倫嘅經過。
耶利米係一個感情豐富、熱愛同胞嘅人。佢唔鍾意宣判人民嘅罪。喺好多經節裏面，佢透露心中無限嘅感慨，描述佢因為蒙召做先知而受嘅各種痛苦。喺佢心中，上帝嘅話如火焚燒一樣，佢唔可以唔講。
呢卷書裏面有啲重要嘅話超越耶利米自己嘅時代而指向新約嘅日子。嗰時，上帝嘅子民將遵守新約，唔再需要導師嘅提醒，因為新約要寫喺佢哋心裏面。
耶卡謝蓮堡

耶卡謝蓮堡（俄文：Екатеринбу́рг），官話譯做葉卡捷琳堡，係俄羅斯斯維爾德洛夫斯克州首府，人口135萬。
耶卡謝蓮娜一世

耶卡謝蓮娜一世（1684年4月15號—1727年5月17號，俄文：Екатери́на I），國文譯葉卡捷琳娜一世，係俄羅斯帝國女皇帝，1725年到1727年在位。佢係彼得大帝第二任老婆。

生平
1725年，彼得大帝過身，耶卡謝蓮娜一世響近衛軍嘅支持下坐上皇位，但係實權由緬什科夫掌握。1727年，耶卡謝蓮娜一世過身，由彼得大帝唯一在生嘅男孫彼得二世繼位。
繼承

繼承，又叫承繼，係一個人死咗之後將佢嘅財產、債等等所有嘅嘢（統稱遺產）轉移畀特定嘅人。
繼園街

繼園街（英文：Kai Yuen Street），係香港北角一條馬路，由丹拿道同電照街交界開始，另一邊係掘頭路。街名係嚟自嗰度舊時廣州軍閥陳濟棠大佬陳維周嘅「繼園」大宅。
繼母嘅遊艇仔係我前女友

《繼母嘅遊艇仔係我前女友》（日文：継母の連れ子が元カノだった，簡稱「連れカノ」）係紙城境介寫嘅日本輕小說。2017年8月起喺KAKUYOMU連載網絡版；2018年12月起由KADOKAWA旗下嘅角川Sneaker文庫發行文庫版，由たかやKi負責畫插圖。呢套作品喺《呢本輕小說認真犀利！2020》文庫部門入面排名第7，喺新作品入面排名第3。
2021年7月，宣佈將會動畫化。

登場人物
以下係為廣播劇CD配音嘅聲優。
伊理戶結女（伊理戸 結女（いりど ゆめ）, 聲：古賀葵?）
伊理戶水斗（伊理戸 水斗（いりど みずと）, 聲：上村祐翔?）
南曉月（南 暁月（みなみ あかつき）, 聲：高田憂希?）
川波小暮（川波 小暮（かわなみ こぐれ）, 聲：畠中祐?）
東頭伊佐奈（東頭 いさな（ひがしら いさな）, 聲：花守由美里?）
繪架座

繪架座（Pictor）係家下八十八西洋星座之一。佢響天球南部，佔天球面積247平方度。地球北半球來講，繪架座係冬天嘅星座，即係冬夜會見到。肉眼可以睇到嘅星，約莫30粒到。有一
到四等星3粒，即係有3等星1粒、4等星2粒。
繪畫理論

繪畫理論（英文：theory of painting）係指藝術相關學者心目中有關畫畫嘅理論。一套繪畫理論會講明「畫嘅定義係乜嘢」以及「一幅畫要點先至會令觀賞者覺得佢靚」等問題嘅答案。到咗 2020 年為止，世人仲未有一套完全一致受到認同嘅繪畫理論。
繪本

繪本（英文：Picture book），即係畫出來嘅書。成本書以畫爲主，可以連貫成爲單一完整故事嘅就爲之繪本。